open-index/open-wikipedia-markdown huggingface dataset:
ولانہ ڈیم

**ولانہ ڈیم** یہ ایک چھوٹا پانی کا ذخیرہ ہے جو تحصیل کلرکہار کے ایک گاؤں بھٹی گجرکی حدود میں ہے یہ ڈیم تلہ گنگ سے 7 کلومیٹر بھرپور کے قریب واقع ہے یہ ڈیم بارش کے پانی کو اکٹھا کر کے نالہ نڑالہ پر کنکریٹ سے بنایا گیا جس کی لمبائی 320 فٹ اور بلندی 70 فٹ ہے ڈیم میں 2000 ایکڑ فٹ پانی کی گنجائش ہے اس سے فصلوں اور کھیتوں کو سیراب کیا جا رہا ہے
## حوالہ جات

زمرہ:پاکستان کے بند
زمرہ:ضلع چکوال
قلعہ نندنہ

تصغیر|Ruins of Nandna Fort looking down the hill of Nandna Fort
تصغیر|Ancient Temple Nandna Near Village Baghanwala hall Fallen inside view
**قلعہ نندنہ** چوآسیدن شاہ سے 12 میل مشرق کی طرف واقع ہے نندنہ درہ چوآسیدن سے شروع ہوتا ہے
* قلعہ نندنہ دسویں صدی عیسوی کی تعمیر ہے۔ جس کا رقبہ45 کنال 16 مرلے ہے چوآسیدن شاہ سے ایک تنگ پتھریلا راستہ قلعہ نندنہ کے آثار تک لے جاتا ہے۔ جو 1500 فٹ تک بلند ہے۔ اس میں ایک شہر اور مندر کے آثار ہیں۔ اس پر ہندو شاہی سلسلے کے راجا گیارہویں صدی تک حکمران رہے جنھیں محمود نے یہاں سے مار بھگایا۔ اس کے اندر ہندو شاہی راجا انند پال کے بیٹے جے پال نے شیو کا مندر تعمیر کرایا تھا۔ سنسکرت میں نندنہ کا مطلب ’’بیٹا‘‘ ہے اس قلعے کا نام اِندرَ دیوتا کے دیو مالائی باغ کے نام پر رکھا گیا ہے۔
* ابو ریحان البیرونی نے اسی مقام پر کھڑے ہو کر ہاتھ کی ایک چھڑی کے ذریعے پورے کرۂ ارض کا قطر ناپا تھا جس میں موجودہ قطر سے 43 فٹ کا فرق ہے۔
* سر اورل کے مطابق یہ راستہ سکندر کی افواج نے بھی دریائے جہلم کو پار کرنے کے لیے اختیار کیا جو اس نے جلالپور (بوکے قالیہ) سے پار کیا اور یہ علاقہ بھیم پال اور محمود غزنوی کی فوجوں 1014ء میں میدان جنگ بنا۔
* محمود غزنوی کا قبضہ قلعہ نندنہ پر ہو گیا یہاں اس نے ساروغ کو کوتوال مقرر کیا۔
* نندنہ قلعہ کا ذکر تاریخ میں 991ء میں ملتا ہے جب لاہور کے راجا نے 999ء میں مشرق کی طرف سے حملہ کی کوشش کی 13ویں صدی کے شروع میں اس پر قمرالدین کرمانی کا قبضہ تھا جس سے جلال الدین خوارزمی نے قلعہ کا قبضہ لیا۔ جلال الدین خوارزمی کو چنگیز خاں نے 1021ء میں دریائے سندھ کے کنارے شکست دی تو اسی کے امیر ترقی کے زیر تسلط یہ قلعہ آیا۔
* التتمش کی فتوحات کے زمرہ میں بھی نندنہ قلعہ کا نام آتا ہے التتمش کے بیٹے محمود نے 1247ء میں کوہ نمک کے راجا کو سزا دینے کے لیے حملہ کیا جو چنگیز خان فوج کا ہمرکاب تھا اس کے بعد اکبر اور جہانگیر کے زمانہ میں بھی اس کا ذکر ملتا ہے اس دور میں یہاں مغلوں کا ایک باغ بھی تھا۔
* اس قلعے کی مسجد میں نماز کی جگہ اور صحن موجود ہے اس کے آثار سے ظاہر ہوتا ہے کہ یہ پرانے آثار زیر تعمیر شدہ مسجد ہے یہاں پر ایک کتبے کا کچھ حصہ بھی ہے جو بہت مشکل سے پڑھا جاتا ہے اس کے علاوہ تین آثار بدھ سٹوپا کے بھی ہیں جو ساتویں یا آٹھویں صدی کے ہیں اور مسلمانوں کی قبریں مغربی ڈھلوان پر نمایاں ہیں جن پر کوئی کتبہ نہیں ہے۔

## حوالہ جات

زمرہ:پاکستان میں آثار قدیمہ
نندنہ
زمرہ:پنجاب، پاکستان میں آثار قدیمہ مقامات
زمرہ:پنجاب کی عمارات و ساخات
زمرہ:پنجاب، پاکستان میں ثقافتی ورثہ مقامات
زمرہ:پنجاب کے سیاحتی مقامات
زمرہ:تاریخ پاکستان
زمرہ:تاریخ پنجاب (قبل از تقسیم)
زمرہ:ضلع چکوال
زمرہ:کابل شاہی
زمرہ:کامنز زمرہ جس کا ربط ویکی ڈیٹا پر ہے
شیخ عبد العزیز شکربار

**شیخ عبد العزیز شکربار** (پیدائش: 907ھ) اپنے دور کے جلیل القدر مشائخ چشت میں سے تھے  اور شاہ ولی اللہ دہلوی کے اجداد میں سے ہیں۔ ان کے دادا شیخ طاہر نے تحصیل علم کے لیے ملتان سے بہار کا سفر کیا اور شیخ بدھ (یا بودھن) حقانی کے سامنے زانوئے تلمذ طے کیا۔ وہ شاہ عبد الرحیم دہلوی کے نانا تھے۔ ان کے ایک بیٹے قطب العالم کے نام سے مشہور ہوئے، یہی ان کے نسبی و روحانی جانشین تھے۔ شیخ عبد العزیز پر توحید وجودی کا غلبہ تھا۔ ان کے روحانی اثر سے خواجہ باقی باللہ اور شاہ عبد الرحیم دہلوی بھی توحید وجودی کی طرف مائل تھے۔

## ولادت و ابتدائی تعلیم
شیخ عبد العزیز کی ولادت 907 ہجری میں جونپور میں ہوئی۔ ابھی ڈیڑھ سال کے تھے کہ والد ان کو دہلی لے آئے اور عبد الوہاب بخاری اور ان کے بیٹے میر سید محمد کے سپرد کر دیا جن سے انھوں نے دینی تعلیمحاصلکی۔ اس کے بعد اپنے والد کے خلیفہ میاں قاضی خان ظفر آبادی سے روحانیت میں کمال حاصل کیا۔

## رسائل
انھوں نے تصنیف و تالیف کی طرف کم توجہ دی۔ شیخ آمان پانی پتی کے رسالہ **غیریہ** کے جواب میں رسالہ **عینیہ** اور ایک دوسری کتاب **آداب السلوک** تصنیف کی۔ آداب السلوک تصوف و سلوک کے اہم نکات و دقائق پر مشتمل ہے۔

## تاثرات
* شیخ عبدالحق محدث دہلوی اپنی کتاب اخبار الاخیار میں شیخ عبد العزیز سے متعلق لکھتے ہیں:

شیخ اپنے زمانے میں مشائخ چشت کی یادگار تھے۔ اخلاق حسنہ مثلاً تواضع حلم، صبر و رضا خلق خدا پر شفقت و عنایت فقرا میں اپنی نظیر نہ رکھتے تھے۔
* شاہ ولی اللہ لکھتے ہیں:

شیخ محتاجوں کی حاجت روائی میں بڑی کوشش کرتے تھے۔ جب وہ شیخ قاضی خان کے پاس پہنچے، اپنا مال و متاع، گھوڑا گاڑی جو کچھ اپنے پاس تھا سارس کا سارا راہ خدا میں تقسیم کر دیا۔
* شیخ محمد اکرام اپنی کتاب رود کوثر میں لکھتے ہیں:

(بادشاہ) اکبر کے عہد میں شیخ عبد العزیز شکربار چشتی ک وبڑا قبول عام حاصل ہوا بیرم خان ان کا معتقد تھا اود دوسرے امرائے اکبری بھی ان کی خدمت میں حاضر ہو کر اخذ فیض کرتے تھے۔ عوام میں آپ بحر المواج اور شکربار کے نام سے مشہور تھے۔

## وفات اور مزار
شیخ عبد العزیز نے 6 جمادی الثانی 975ھ میں 68 سال کی عمر میں وفات پائی۔ شیخ عبد الحق محدث دہلوی نے ان کی وفات پر قطعۂ تاریخ کہا۔ مولانا آزاد میڈیکل کالج (دہلی) کے ساتھ قبرستان مہندیان میں واقع قدیم **مکی مسجد** کے صحن میں ان کا مزار موجود ہے۔

## حوالہ جات

زمرہ:1501ء کی پیدائشیں
زمرہ:1567ء کی وفیات
زمرہ:907ھ کی پیدائشیں
زمرہ:975ھ کی وفیات
زمرہ:دہلی کی شخصیات
زمرہ:ہندوستانی صوفیاء
معارف القرآن (ضد ابہام)

معارف القرآن(ضد ابہام)
* معارف القرآن (قاسمی) عبد القیوم قاسمی کی تفسیر
* معارف القرآن (عثمانی) مفتی محمد شفیع عثمانی کی تفسیر
* ٌٌمعارف القرآن(کاندھلوی)مولانا محمد ادریس کاندھلوی کی تفسیر
معارف القرآن (کاندھلوی)

معارف القرآن (کاندھلوی)کے نام سے ایک تفسیر معروف عالم دین مولانا ادریس کاندھلوی  نے لکھی ہے  اسے معارف القرآن ادریسی بھی کہا جاتا ہے
معارف القرآن 1382ء میں پاکستان سے  آٹھ جلدوں میں شائع ہوئی ہے، تفسیر لکھنے کے کیا محرکات تھے انھیں مصنف موصوف نے کتاب کے مقدمہ ہی میں واضح فرمادیا ہے ؛چنانچہ لکھتے ہیں 
:" میرے دل میں خیال آیا کہ ایک ایسی تفسیر لکھی جائے جو مطالب قرآنیہ کی توضیح و تشریح اور ربط آیات کے علاوہ قدرے احادیث صحیحہ اور اقوال صحابہ  وتابعین پر اور بقدر ضرورت لطائف و معارف اور نکات اور مسائل مشکلہ کی تحقیقات اور ملاحدہ اور زنادقہ کی تردید اور ان کے شبہات اور اعتراضات کے جوابات پر مشتمل ہو پھر یہ کہ وہ ترجمہ اور تفسیر سلف صالحین  کے مسلک سے ذرہ برابر بھی ہٹا ہوا نہ ہو اور کسی جگہ بھی اپنی رائے اور خیال اور نظریہ کو قرآن کے بہانے سے پیش کرکے مسلمانوں کو دھوکا اور فریب نہ دیا جائے، جیسا کے آج کل آزاد منشوں کا طریقہ ہے کہ قرآن کی تفسیریں لکھ کر اس لیے شائع کر رہے ہیں کہ تاویل اور تحریف کے ذریعے قرآنی تعلیمات کو مغربی تہذیب وتمدن کے مطابق کر دیں اور اپنے حسب منشا قرآن کے معنی گھڑ کر خیالات باطلہ کے نام سے مسلمانوں میں پھیلا یا جائے۔
مولانا کاندھلوی کے اس مقدمہ سے اس تفسیر کا امتیازی پہلو اور اس کی خصوصیات بھی واضح ہیں، مولانا نے اس تفسیر میں کلامی اور اعتقادی مسائل پر زیادہ توجہ دی ہے یہ بھی اس کتاب کا امتیازی رنگ ہے زبان عالمانہ ہے۔ معارف القرآن محدثانہ انداز کی بہترین تفسیر ہے‘ متن قرآن کے ساتھ شاہ عبد القادرمحدث دہلوی کا ترجمہ ہے۔ تفسیر میں بیان القرآن کی پیروی کی گئی ہے اور حدیثی‘ کلامی‘ فقہی اور تاریخی فوائد کا گراں قدر اضافہ کیا ہے**(عالمی مذہبی سکالر/رائٹر خالدزبیر جالندہری)**

## حوالہ جات

زمرہ:اردو تفاسیر قرآن
زمرہ:دیوبندی ادب
زمرہ:ماتریدی ادب
زمرہ:تراجم قرآن
زمرہ:سنی تفاسیر
زمرہ:تفسیری کام
زمرہ:اردو کتب
تخت بابری

تصغیر|تخت بابری پر لگی تختی
تصغیر|دائیں|تخت بابری
** تخت بابری** کلر کہار کے پہاڑ پر واقع ایک تاریخی اہمیت کا حامل مقام ہے۔ یہ وہ جگہ ہے جہاں مغل بادشاہ ظہیر الدین بابر اپنے لشکر سے خطاب کیا کرتا تھا۔ تخت بابری کلر کہار کی تاریخ کو بیان کرتا ہے۔ اور اسے دیکھنے والے سیاح یہاں کے ماضی میں جھانکنے کا موقع پاتے ہیں۔
تخت بابری کلرکہار مغل شہنشاہ ظہیر الدین بابر (پیدائش: 1483ء - وفات: 1530ء) کابل سے دلی تک حکومت کی کلرکہار میں قیام کے دوران میں فوج سے خطاب کرنے کے لیے ایک چٹان تراش کر بابر کے لیے تخت بنایا تھا جواب بھی تخت بابری کے نام سے موجود ہے۔
ایک اور روایت کے مطابق
باغ صفا کے وسط میں ایک بڑے بھاری پتھر کو تراش کرایک تخت بنایاگیا ،جس پر بیٹھ کربابرحکومتی احکام جاری کیا کرتا ۔ اس لیے تخت کو’’ تخت بابری‘‘ کے نام سے یاد کیا جاتا ہے
کلر کہار میں اپنے قیام کے دوران میں شہنشاہ بابر نے ایک باغ بھی لگوایا جو ابھی تک قائم ہے جسے باغ صفا کہتے ہیں۔ اپنی تصنیف تزک بابری میں شہنشاہ بابر نے کلر کہار کو دلکش مقام مع تازہ ہوا اور قدرتی خوبصورتی سے متصف جگہ کے طور پر بیان کیا ہے۔
ایک روایت کے مطابق کلر کہار جھیل کے قریب ایک بڑا سا پتھر ہے جس پر بابر نے فتوحات کی تھکان اتارنے کے لیے آرام کیا تھا۔ یہ پتھر تخت بابری کے نام سے مشہور ہے۔ بابر نے یہاں دو چار روز قیام بھی کیا تھا اور اپنی خود نوشت میں اس علاقے اور یہاں کے لوگوں کا ذکر بھی کیا تھا۔ اس نے تعجب کے ساتھ لکھا کہ یہاں لوگ اناج کے ساتھ اناج کھاتے ہیں۔ یعنی روٹی اور دال۔
چکوال کے سابق ڈی سی ڈاکٹر لیاقت نیازی نے بابر بادشاہ کے تخت بابری کی دوبارہ تزئین و آرائش کی، اب تخت بابری کے نیچے ایک عجائب گھر تعمیر ہو چکا ہے۔

## حوالہ جات

زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:ضلع چکوال
زمرہ:مقالے جن میں انگریزی زبان کا متن ہے
زمرہ:ظہیر الدین محمد بابر
قلعہ ثمرقند

**قلعہ ثمرقند**تیرہویں صدی عیسوی سے تعلق رکھنے والا ایک قلعہ ہے
کلر کہار کے قریب چنجی سے 18 کلومیٹر دور آئمہ میرا کا چھوٹا سا گاؤں ہے جو 1850ء میں ایک انگریز کو گاؤں میں ایک کنوئیں کے قریب چونا مٹی سے بنے تین چوکور ٹکڑے ملے جن پر قدیم سنسکرت زبان میں کچھ لکھا تھا اس کنوئیں اور گاؤں کے کھیتوں سے آگے سرخی مائل مٹی کے تہ در تہ ٹیلے ہیں جو ایک پہاڑی تک جاتے ہیں جس کے آس پاس کی وادی آج کل ’’ثمرقند‘‘ کہلاتی ہے یہ پہاڑی گاؤں سے ایک گھنٹے کی پیدل مسافت پر ہے۔ گھاس پھوس اور جھاڑیوں کو عبور کرتے ہوئے پہاڑی کے اوپر چڑھیں تو جلد ہی قدیم تعمیر کے نشان نظر آتے ہیں یعنی فصیل کا ایک چھوٹا سا ٹکڑا جو ساٹھ سینٹی میٹر بلند اور تیس سینٹی میٹر چوڑا ہے اور چونے کے پتھروں سے بنا ہے۔ ڈھلوان پر چڑھتے ہوئے فصیل جیسے بیسیوں ٹکڑے ملتے ہیں جو فرسودگی کا شکار ہیں۔ فصیل کے چار بیضوی برج ٹوٹی پھوٹی حالت میں باقی ہیں یہ فصیل ایک قدیم قلعے کی ہے جس کا خاکہ پہاڑی کی چوٹی سے بخوبی نظر آتا ہے قلعہ بے ترتیب انداز میں لمبوترا بنایا گیا اور مشرق سے مغرب کی طرف 600میٹر لمبا اور 300 میٹر چوڑا ہے۔ پہاڑی کی ٹوٹی پھوٹی زمین قلعے کو مزید فطری دفاع فراہم کرتی ہے جنوب کی طرف فصیل کی دیوار نہیں کیونکہ وہاں پہاڑی کے کنارے دیوار جیسی شکل میں وادی ثمرقند کی کٹی پھٹی زمین سے ملتے ہیں۔ شمال کی طرف بنائی گئی دیوار کے آثار ہیں جس میں وقفے وقفے سے برج بنے ہیں صاف ظاہر ہوتا ہے کہ اس قلعے پر زبردست حملہ نہیں ہوتا ہوگا کیونکہ قلعہ ثمرقند چند دن کے محاصرے کے بعد مفتوح ہو سکتا تھا۔ حقیقت میں یہ قلعہ رہائشی نہیں بلکہ پسپائی کے وقت جائے پناہ کے طور پر بنایا گیا تھا اس لیے قلعہ ایسی جگہ قائم ہے جو خود فطری گوشہ تنہائی ہے۔ ماہرین آثار قدیمہ کے مطابق یہ قلعہ تیرہویں صدی عیسوی میں تعمیر ہوا۔ قلعے کے نیچے ایسے آثار ملے ہیں جن سے پتہ چلتا ہے کہ وہاں ابتدائی اسلامی دور کی آبادی موجود تھی مثلاً وہاں سے برتن اور تسبیحیں ملیں قلعہ کوہستان نمک کے مرکزی علاقے سے جنوب کی طرف خاصی دور ہے اس لیے مغل بادشاہ بابر یہاں نہیں آیا اور لگتا یہی ہے کہ اس سے پہلے اور بعد کے فاتحین بھی یہاں سے نہیں گذرے۔ ثمرقند بھرپور طریقے سے تاریخ میں اس لیے جگہ نہیں پا سکا کہ یہ کوہستان نمک کی ایک خشک اور کم اہم راہ پر واقع ہے۔ یہ بھی ظاہر ہے کہ گذشتہ صدیوں میں اس غیر معروف قلعے پر قبضے کے لیے چھوٹے موٹے سرداروں کے مابین جنگیں ہوئی ہوں گی جو پہاڑی قبائل کے سربراہان تھے۔ لیکن اس علاقے کا نام ثمرقند عجیب اور مخمصے میں ڈالنے والا ہے اس کے علاوہ وسطی ایشیا کا کم از کم ایک مشہور بادشاہ یہاں ضرور آیا ہے۔  
## حوالہ جات

زمرہ:آثار قدیمہ
چہل ابدال

**چہل ابدال** پہاڑ کی چوٹی پرایک مزار جوراولپنڈی ڈویژن کے میدانی علاقوں میں سب سے اونچی پہاڑ کی چوٹی تصور کی جاتی ہے ۔
علاقہ جھنگڑ میں بشارت کے قریب چہل ابدال نامی مزار کی نسبت سے پہاڑ کو بھی چہل ابدال کہتے ہیں جو37 سو فٹ بلند ہے یہاں سے پورے راولپنڈی ڈویژن کے شہروں کا جہاں تک نظر جاتی ہے نظارہ کیا جا سکتا ہے اس مزارپر پیدل جانے کے لیے پگڈنڈی نما راستہ موجود ہے جو نہائیت خوبصورت ہے۔اور ساتھ ہی موٹر سائیکل،کار اور جیپ کے لیے کچی پتھریلی روڈ نما راستہ بھی بنا دیا گیا ہے اس مزار پر چڑھتے ہوئے کئی خوبصورت مقام آتے ہیں بلکہ ایک موقع پر یہاں پر پتھروں کا باغ بھی بڑا منفرد اور عجیب نقشہ پیش کرتا ہے اور اس باغ میں ہر قسم کا خوبصورت پتھر موجود ہے یہ اس علاقے کا ایک بڑا تفریحی مرکزہے اونچا ہونے کی وجہ سے یہاں پر سخت گرمیوں میں موسم کافی خوشگوار رہتا ہے۔اس مزار سے منسلق گھنے جنگل میں مختلف قسم کے جنگلی حیات بھی موجود ہیں جن میں نایاب قسم کے ہرن اور تیتر بھی شامل ہیں علاقہ جھنگڑ میں کئی اور خوبصورت مقام بھی ہیں 
## حوالہ جات

زمرہ:مزارات
نور اللہ بصیرپوری

**مفتی محمد نور اللہ نعیمی** (1914ء تا 1983ء) محدث بصیر پوری معروف عالم دین اور شاعر تھے۔
## ولادت
ابو الخیر محمد نور اللہ نعیمی 22 جون 1914ء کو دیپالپور (ساہیوال) کے ایک مشہور قصبے سوجیکے میں پیدا ہوئے۔ آپ کا تعلق ارائیں خاندان کے ایک علمی و روحانی گھرانے سے ہے،

## تعلیم
ابتدائی تعلیم قرآن پاک، فارسی، صرف اور نحو کی تعلیم اپنے والد ابوالنور محمد صدیق اور مولانا احمد دین سے حاصل کی، پھرعلوم متداولہ کی تحصیل کے لیے مدرسہ عربیہ مفتاح العلوم گھمنڈ پور میں داخل ہوئے۔ جہاں چھ سال کا عرصہ فتح محمد صاحب محدّث بہاول نگری سے اکتسابِ فیض کر کے متعدد علوم و فنون میں مہارت حاصل کی۔ نعیم الدین مرادآبادی، سید محمد دیدار علی شاہ اور علامہ ابو البرکات سیّد احمد قادری سے فیض حاصل کیا۔

## درس و تدریس
آپ نے اپنی عملی زندگی کا آغاز درس و تدریس سے فرمایا دیبال پور میں مدرسہ فریدیہ کے نام سے ایک دار العلوم کی بنیاد رکھی، 1945ء میں دار العلوم فریدیہ، فریدپور سے بصیر پور منتقل ہو گیا اور یہاں یہ دار العلوم ’’دار العلوم حنفیہ فریدیہ‘‘ کے نام سے قائم کیا۔

## بیعت
سیّد محمد نعیم الدین مراد آبادی سے بیعت کی۔ اور ان کے مشن کو کامیابی سے ہمکنار کرنے کی خاطر نمایاں کردار ادا کیا۔
## تصانیف
درس و تدریس، وعظ و تبلیغ اور سیاسی مصروفیات کے باوجود آپ نے میدانِ تحریر میں معتد بہ حصّہ لیا، چنانچہ آپ کی تصنیفات مندرجہ ذیل ہیں:
* تعلیم الکتابتہ النسا
* الادب المفرد
* فتاویٰ نوریہ (6 جلدیں)
* حدیث الحبیب،
* نغمائے بخشش (نعت)
* نور نعیمی
* مکبّر الصوت۔
* فئی الزوال (عربی)۔
* نور القوانین (مجموعہ قواعد منظوم بزبان پنجابی)
* حُرمتِ زاغ۔
* مسئلہ سایہ۔
* روزہ اور ٹیکہ
* ابداء بشریٰ بقبول الصّلوٰۃ فی الفحوۃ الکبریٰ۔
* غیر مطبوعہ میں ایک نعتیہ دیوان عربی، فارسی، پنجابی اور اُردو پر مشتمل ہے اس کے علاوہ بخاری شریف اور مسلم شریف پر حواشی لکھے۔
## وفات
فقیہ اعظم نور اللہ نعیمی نے 1 رجب المرجب 1403ھ / 15 اپریل 1983ء میں وفات پائی۔ آپ کا مزار بصیر پور میں مرجع خلائق ہے۔

## حوالہ جات

زمرہ:1914ء کی پیدائشیں
زمرہ:1983ء کی وفیات
زمرہ:پاکستانی علما
زمرہ:ضلع ساہیوال کی شخصیات
روزمرہ گفتگو میں مستعمل انگریزی الفاظ کے اردو متبادلوں کی فرہنگ

اردو دانوں میں برق رفتاری سے انگریزی آمیز اردو بولنے کا چلن عام ہوا ہے جو اساتذۂ لسان کے یہاں ایک غیر مہذب فعل سمجھا جاتا ہے۔ انگریزی الفاظ اس قدر چلن میں ہیں کہ ان کے اردو متبادل ذہن سے محو ہوتے جا رہے ہیں، چنانچہ ذیل میں ایسے الفاظ اور ان کے اردو متبادل کی فہرست درج ہے جو روزمرہ گفتگو میں بے جا مستعمل ہیں۔

اس فہرست میں درج الفاظ کا معتدبہ حصہ مقتدرہ قومی زبان، پاکستان کے مجلہ "اخبار اردو" کے شمارہ نومبر **1986**ء سے ماخوذ ہے۔

## اے

## بی

## سی

## ڈی

## ای

## ایف

## جی

## ایچ

## آئی

## جے

## کے

## ایل

## ایم

## این

## او

## پی

## قیو

## آر

## ایس

## ٹی

## یو

## وی

## ڈبل یو

## ایکس

## یو

## زی

## مزید دیکھیے

* معیشت، تجارت و مالیات کی اصطلاحات کی فرہنگ
* جغرافیائی و ارضیاتی اصطلاحات کی فرہنگ

زمرہ:فرہنگ اصطلاحات
بصیر پور

**بصیر پور**ضلع اوکاڑہ اور تحصیل دیپالپور کا قصبہ جو دیپالپور سے 23 کلومیٹر دور لاہور پاکپتن ریلوے سیکشن پر واقع ہے۔  بصیر پور شہر کی 2017ء کی مردم شماری کے مطابق آبادی 48,326 تھی،

روایت کے مطابق اسے سکھوں کے بصیر نامی شخص نے آباد کیا تھا، جو چھچھرقوم سے تعلق رکھتا تھا۔ اس قوم میں مُلّا فرید مسلمان ہوئے تھے۔ ان کا مزار آج بھی بصیر پور میں ہے۔ زمانہ قدیم میں یہاں ایک قلعہ بھی تھا۔ اس قلعہ کے چار گنبد اب بھی موجود ہیں اور یہاں زیادہ تر مہاجرین قابض ہیں۔ 
ابتدا میں یہ قصبہ نوٹیفائیڈ ایریا تھا، پھر اسے ٹاؤن کمیٹی اور بعد ازاں میونسپل کمیٹی کا درجہ حاصل ہوا۔ 2001ء میں نئے بلدیاتی نظام کے تحت اسے دو یونین کونسلوں میں تقسیم کیا گیا۔ یہاں صحت و تعلیم کی سہولتیں عام دستیاب ہیں۔ دو سرکاری ہسپتالوں کے علاوہ پانچ پرائیویٹ ہسپتال بھی موجود ہیں جبکہ طلباو طالبات کے د و علیحد ہ علاحدہ ڈگری کالجز، ہائی اسکول اور متعدد سرکاری و غیر سرکاری مڈل اور پرائمری اسکول بھی موجود ہیں۔ دفتر بلدیہ، دفتر زراعت، تھانہ اور تمام اہم بنکوں کی شاخیں بھی موجود ہیں۔ غلہ منڈی بھی موجود ہے، جہاں تمام اہم اجناس کا کاروبار ہوتا ہے۔ آلو، گندم، چاول، گنا اور مکئی علاقے کی اہم فصلیں ہیں جبکہ ڈیری پھلوں کی پیداوار میں بھی یہ علاقہ اہمیت رکھتا ہے۔ بصیر پور میں دینی تعلیم کے اہم مدرسے بھی موجود ہیں جن میں دار العلوم حنفیہ فریدیہ، منظور اسلامک اکیڈمی اور دار العلوم جامعہ فرید یہ نظامیہ قابلِ ذکر ہیں۔ 
یہاں زیادہ تر چھچھر، ارائیں، راجپوت، وٹو اور پٹھان قبیلوں کے لوگ آباد ہیں۔ ہندوؤں اور سکھوں کی چھوڑی ہوئی عمارتوں گوردوارہ اور مندر کے آثارابھی تک موجود ہیں۔

## تحصیل بنانے کی تحریک
23 جولائی2020ء کو تحصیل دیپالپور کو دو حصوں میں تقسیم کرکے بصیر پور کو تحصیل بنانے کے مطالبہ کی تحریک التواء کار پنجاب اسمبلی میں جمع۔ تحریک التواء کار (ن) لیگی رکن اسمبلی چوہدری افتخار چھچھر کی جانب سے جمع کرائی گئی ۔ قرارداد میں کہا گیا ہے کہ ضلع اوکاڑہ کی تحصیل دیپالپور کی آباد ی 14 لاکھ ہے جو پنجاب کی بڑی تحصیلوں میں شامل ہے۔ پنجاب کے ایسے اضلاع ہیں جن کی آبادی تحصیل دیپالپور سے کم ہے۔
انتظامی اور معاشی معاملات کو بہتر طریقے سے چلانے، عوام کو فائدہ دینے کے لیے محکمہ ریونیو نے حکومت پنجاب سے بصیر پور کو نئی تحصیل بنانے کی استدعا کی تھی۔محکمہ پولیس نے بھی بہتر انتظامی معاملات کے لیے بصیر پور کو تحصیل بنانے کی حمایت کی تھی۔صوبائی حکومت نے 2007۔ میں بصیر پور کو تحصیل بنانے کا اعلان کیا تھا، لیکن اس پر عملدرآمد نہیں ہو سکا، جبکہ پنجاب اسمبلی کے ایوان نے متفقہ طور پر بصیر پور کو تحصیل بنانے کی قرارداد منظور کی تھی،

## حوالہ جات

زمرہ:ضلع اوکاڑہ کی یونین کونسلیں
زمرہ:ضلع اوکاڑہ کے آباد مقامات
زمرہ:جغرافیہ پنجاب (پاکستان) کے نامکمل مضامین
زمرہ:ویکی ڈیٹا سے مختلف مختصر وضاحت
نواب سی عبد الحکیم

**نواب چیپلے عبد الحکیم** (پیدائش: 1863ء - وفات:1938ء) کیل وشارم، ضلع ویلور، تمل ناڈو میں پیدا ہوئے۔ ان کے والد کا نام چیپلے صدیق حسین اور دادا کا نام غلام محی الدین تھا۔

## پیشہ
پیشہ سے وہ تاجر تھے۔

## تعلیمی اداروں کا قیام
تاجر پیشہ ہونے کے باوجود نواب چیپلے عبد الحکیم نے مندرجہ ذیل تعلیمی اداروں کی بنیاد رکھی۔
# میل وشارم مسلم ایجوکیشنل سوسائیٹی (1926ء)
# مسلم ہائیر سکنڈری اسکول ترپلیکن، مدراس (چینائی) (2 مارچ، 1933ء) 
# چنتا دری پیٹ ہائیر سکنڈری اسکول ترپلیکن،مدراس (چینائی) (25 جون، 1937ء)
# سی عبد الحکیم نرسری، ٹرپلیکن، مدراس (چینائی)

## سی عبد الحکیم کالج

## حوالہ جات
بوٹا پہلوان

رستم ہند

**بوٹا پہلوان** (وفات:1904ء) انیسویں صدی کے ربع آخر کے مشہور ہندوستانی مسلمان پہلوان تھے۔ انھوں نے ایسے بہت سے پہلوانوں کو کشتی میں مات دی جنھیں راجاؤں و نوابوں کی سرپرستی حاصل تھی۔ آپ مشہور زمانہ گاما پہلوان کے ماموں تھے۔ ریاست جودھ پور کے راجا نے 400 پہلوانوں کا جو عظیم کسرتی مقالبہ کرایا تھا، اس میں بوٹا خود بھی شریک تھا اور گاما پہلوان جو ابھی بچہ تھا، مقابلے میں شرکت کے لیے اس کی سفارش بھی بوٹا نے کی تھی۔ ان کی وفات 17 اپریل 1904ء بمطابق 30 محرم 1322ھ ہوئی۔
تصغیر|آخری آرام گاہ

## حوالہ جات

زمرہ:1322ھ کی وفیات
زمرہ:1904ء کی وفیات
زمرہ:ہندوستانی پہلوان
ہلال کشمیر

**[[ہلال کشمیر]]** آزاد جموں و کشمیر کا سب سے بڑا فوجی اعزاز ہلال کشمیر ہے
ہلال کشمیر اب تک کشمیر فوج کے لیے جان کی قربانی دینے والے نائیک سیف علی خان جنجوعہ کو مل چکا ہے۔ یہ نشان صرف ان لوگوں کو دیا جاتا ہے، جو وطن کے لیے انتہائی بہادری کا مظاہرہ کرتے ہوئے جان کی قربانی دیتے ہیں۔

14 مارچ 1949ء کو حکومت آزاد جموں و کشمیر کی ڈیفنس کونسل نے نائیک سیف علی خان جنجوعہ بعدازمرگ آزاد جموں و کشمیر کا سب سے بڑا فوجی اعزازہلال کشمیر کا اعزاز دیے جانے کا اعلان کیا۔ انھیں بدھا کھنہ کے مقام پر دشمن سے دفاع کا حکم دیا گیا جہاں وہ 26 اکتوبر 1948ء کو شہید ہو گئے۔30 نومبر 1995ء کوحکومت پاکستان نے ہلال کشمیر کو پاکستان کے سب سے بڑے عسکری اعزاز نشان حیدر کے مساوی تسلیم کرنے کا اعلان کر دیا۔
نائیک سیف علی بلا شرکت غیر ے آزاد کشمیر کے سب سے بڑے فوجی اعزاز ہلال کشمیر کے حامل ہیں۔ ہلال کشمیرچونکہ نشان حیدر کے مساوی ہے لہذا کل گیارہ افراد نشان حیدر کے وصول کنندہ ہیں۔ نائیک سیف علی جنجوعہ آزاد کشمیر کے واحد نشان حیدر وصول کنندہ ہیں۔

## حوالہ جات

زمرہ:تمغائے امتیاز
سیف علی جنجوعہ

**نائیک سیف علی جنجوعہ شہید** آف منڈھیر وہ اپنے وطن کی خاطر جان کی قربانی دی تھی۔ انھوں نے وطن عزیز کی حفاظت کرتے ہوئے تمغا ہلال کشمیر حاصل کیا۔

## ولادت
نائیک سیف علی جنجوعہ، کھنڈباز (کھنڈہار) تحصیل نکیال (کوٹلی آزاد جموں و کشمیر ) میں 25 اپریل 1922ء  راجپوت جنجوعہ خاندان میں پیدا ہوئے۔

## فوج میں شمولیت
سیف علی جنجوعہ 18 سال کی عمر میں 18 مارچ 1941ء کو وہ برٹش انڈین آرمی میں رائل کور آف انجینئرز میں شامل ہوئے۔ 1947ء میں وہ اپنے وطن واپس آئے اور سردار فتح محمد کریلوی کی حیدری فورس میں شامل ہو گئے۔ یکم جنوری 1948ء کو حیدری فورس کو شیر ریاستی بٹالین کا نام دے دیا گیا اور اس کا کمانڈر لیفٹیننٹ کرنل شیر خان کو بنایا گیا۔ اس بٹالین میں سیف علی خان جنجوعہ کو نائیک کو عہدہ دیا گیا اور انھیں بدھا کھنہ کے مقام پر دشمن سے دفاع کا حکم دیا گیا جہاں وہ شہید ہو گئے۔

## انتقال
سیف علی جنجوعہ نے26 اکتوبر 1948 کو جاں بہ حق ہوئے۔ توپ کا گولہ ان کی پوسٹ پر لگا، شہادت کے وقت نائیک سیف اللہ جنجوعہ کی عمر 26 سال 6 ماہ تھی۔ آپ کا مزار آپ کے آبائی گا&lrm;ؤں میں واقع ہے۔

## پہلا ہلال کشمیر
نائیک سیف علی جنجوعہ شہید پیر کلیوہ راجوری کی چوٹی پر بھارتی فوج کے ایک بریگیڈ کا مقابلہ ایک پلاٹون کی نامکمل اور مختصر نفری کے ساتھ کیااوربریگیڈ کو پسپا کرتے ہوئے انتقال کر گئے۔ اسی طرح انھوں نے مشین گن سے دشمن کا ایک جہاز بھی مار گرایا۔ ان کی بے مثال بہادری دکھانے پر14 مارچ 1949ء کو حکومت آزاد جموں و کشمیر نے نائیک سیف علی خان جنجوعہ کو آزاد جموں و کشمیر کا سب سے بڑا جنگی اعزاز” ہلال کشمیر “ دیے جانے کا اعلان کیا۔ ان کو سب سے پہلا” ہلال کشمیر “تمغا سے نوازا گیا جو پاکستان کے نشان حیدر کے مساوی ہے۔ حکومت پاکستان نے آپ کی قربانی کی یاد میں 30 اپریل 2013 کو ایک یادگاری ٹکٹ بھی جاری کیا ہے جو محکمہ ڈاک سے دستیاب ہے۔

## ہلال کشمیر اور نشان حیدر
اس وقت پاکستان کے تمغے نہیں بنے تھے اس لیے حکومت پاکستان نے “ہلال کشمیر” اعزاز کو برطانیہ کے “وکٹوریہ کراس” کے برابر لکھا تھا۔ جب پاکستان کے تمغے بنے تو سیف علی جنجوعہ کے کمپنی کمانڈ ر لیفٹیننٹ محمد ایاز خان (ستارہ سماج) صدر **پاکستان سوشل ایسوسی ایشن** نے حکومت پاکستان کو مسلسل اڑتالیس سال لکھا کہ نائیک سیف علی شہید کو نشان حیدر کے اعزاز کا اعلان کیا جائے۔ بالاخر 30 نومبر 1995ء کوحکومت پاکستان نے ہلال کشمیر کو پاکستان کے سب سے بڑے عسکری اعزاز نشان حیدر کے مساوی تسلیم کرنے کا اعلان کر دیا۔ پی ایس اے کی سفارش پرچیف آف آرمی سٹاف جنرل پرویز مشرف نے6ستمبر 1999کو نائیک سیف علی جنجوعہ کے لیے نشان حیدر کے اعزاز کا اعلان فرما کر ان کے بیٹے صوبیدار میجر محمد صدیق کو”نشان حیدر” دیا۔

## حوالہ جات

## بیرونی روابط
* 

زمرہ:1925ء کی پیدائشیں
زمرہ:1948ء کی وفیات
زمرہ:آزاد کشمیر کی شخصیات
زمرہ:ضلع کوٹلی کی شخصیات
زمرہ:میدان جنگ میں شہید ہونے والے پاکستانی عسکری کارکنان
زمرہ:نشان حیدر یافتگان
زمرہ:پاکستانی فوجی انجینئر
زمرہ:بیسویں صدی کے ہندوستانی مسلمان
زمرہ:بیسویں صدی کی بھارتی عسکری شخصیات
زمرہ:بیسویں صدی کی بھارتی شخصیات
زمرہ:بیسویں صدی کی پاکستانی عسکری شخصیات
زمرہ:بیسویں صدی کی عسکری شخصیات
زمرہ:دوسری جنگ عظیم کی بھارتی شخصیات
زمرہ:دوسری جنگ عظیم کی عسکری شخصیات
زمرہ:جنگ عظیم دوم کی شخصیات
کرکل

**کرکل** یا **سیاه‌گوش** ایک جنگلی گوشت خور بلی ہے۔ یہ افریقا اور ایشیاء میں پائی جاتی ہے۔

زمرہ:بھارت کے ممالیا
زمرہ:پاکستان کے ممالیا
زمرہ:جنوب مغربی ایشیا کے ممالیہ
زمرہ:حیوانیہ اردن
زمرہ:حیوانیہ سعودی عرب
زمرہ:حیوانیہ سلطنت عمان
زمرہ:حیوانیہ مصر
زمرہ:حیوانیہ یمن
زمرہ:سرخ فہرست کے کم تشویشناک انواع
زمرہ:مشرق وسطی کے ممالیہ
زمرہ:ایشیا کے ممالیا
زمرہ:افریقا کے ممالیا
زمرہ:ترکی کے ممالیا
زمرہ:کامنز زمرہ جس کا ربط ویکی ڈیٹا پر ہے
زمرہ:ایران کے ممالیا
زمرہ:اردن کے ممالیا
زمرہ:متحدہ عرب امارات کے ممالیا
زمرہ:سعودی عرب کے ممالیا
زمرہ:عراق کے ممالیا
زمرہ:المغرب کے ممالیا
زمرہ:یمن کے ممالیا
زمرہ:تونس کے ممالیا
زمرہ:سلطنت عمان کے ممالیا
زمرہ:سوریہ کے ممالیا
زمرہ:لبنان کے ممالیا
زمرہ:لیبیا کے ممالیا
زمرہ:مصر کے ممالیا
زمرہ:شکار خور
زمرہ:حیوانیہ اسرائیل
زمرہ:حیوانیہ ایران
زمرہ:حیات نامہ ایران
زمرہ:اسرائیل کے ممالیا
زمرہ:خاندان گربہ
چہل‌ستون

**چہل ستون** ایران کے اصفہان میں واقع ایک خرگاہ ہے جس کو شاہ عباس دوم نے بنوایا ہے۔ یہ مہمانوں کے استقبال اور تفریح کے لیے استعمال کرتا تھا۔

زمرہ:اصفہان میں عمارات و ساخات
زمرہ:ایران کے محلات
زمرہ:ایران میں فارسی باغات
زمرہ:ایران میں مقامات عالمی ثقافتی ورثہ
زمرہ:صفوی معماری
زمرہ:فارسی الفاظ اور جملے
زمرہ:1646ء میں مکمل ہونے والی عمارات و ساخات
سائنس (مجلہ)

**سائنس** حیدرآباد، دکن سے شائع ہونے والا ایک ہندوستانی مجلہ تھا، جسے جنوری سنہ 1928ء میں مولوی عبد الحق نے انجمن ترقی اردو، ہند کے تحت جاری کیا۔ یہ مجلہ دسمبر 1940ء تک سہ ماہی رہا، بعد ازاں جنوری 1941ء سے اسے ماہنامہ کر دیا گیا۔ مجلہ کا آخری شمارہ 1948ء میں شائع ہوا اور اس کے بعد یہ رسالہ بند ہو گیا۔

سہ ماہی سائنس کی ادارت کے لیے مولوی عبد الحق نے ممتاز ماہرین سائنس کو منتخب کیا تھا۔ مجلہ کے پہلے مدیر جامعہ عثمانیہ کے صدر شعبہ کیمیا ڈاکٹر مظفر الدین قریشی تھے۔ ایک سال بعد یعنی 1929ء میں جامعہ عثمانیہ کے شعبہ کیمیا کے معاون پروفیسر محمود احمد خان مدیر منتخب ہوئے۔ اس رسالے کا دفتر حیدرآباد دکن میں قائم کیا گیا تھا۔

## مجلس ادارت
رسالہ سائنس کی مجلس ادارت میں درج ذیل اہل علم موجود تھے:
* مولوی عبد الحق
* مظفر الدین قریشی (مدیر)
* ڈاکٹر ایس ایس بھٹناگر
* ڈاکٹر محمد رضی الدین صدیقی
* ڈاکٹر بابرمرزا
* ڈاکٹر سلیم الزماں صدیقی
* ڈاکٹر محمد عثمان خاں
* سید ہاشمی فریدآبادی
* ڈاکٹر ڈی ایس کوٹھاری
* ڈاکٹر غلام دستگیر
* محمود احمد خاں
* سید شاہ محمد
* محشر عابدی
* آفتاب حسن
* محمد نصیر احمد عثمانی

## اشاعت نو
متحدہ ہندوستان کی تقسیم کے بعد انجمن ترقی اردو، پاکستان کا قیام عمل میں آیا۔ 1951ء یا 1952ء میں پاکستان سے اس کا دوبارہ آغاز کیا گیا۔ تب اس کے نگران اعلیٰ مولوی عبد الحق تھے۔ میجر آفتاب حسن رسالے کی ادارت و ترتیب میں پیش پیش تھے۔ مگر ان کا نام رسالے میں بطور ادارتی عملہ کبھی نہیں آیا۔ رسالہ صرف دو سال تک شائع ہوا، بعد ازاں میجر آفتاب حسن اور مولوی عبد الحق کے درمیان شدید اختلافات کی وجہ سے بند ہو گیا۔

میجر آفتاب حسن نے 1955ء میں سائنٹفک سوسائٹی پاکستان قائم کی، اسی سوسائٹی کے زیر سایہ 1956ء میں دو ماہی **جدید سائنس** کے نام سے رسالہ نکالنا شروع کیا۔ اب کی بار رسالے کی اشاعت بے قاعدہ اور غیر مسلسل رہی۔ 1992ء میں میجر آفتاب کی وفات کے بعد رسالے کی اشاعت پر بدترین اثرات مرتب ہوئے، جدید سائنس کا آخری شمارہ مئی/جون 1998ء میں شائع ہوا۔
کتاب **مجلاتی صحافت کے ادارتی مسائل** کے مطابق ادارہ بڑوں کے لیے دوماہی **جدید سائنس**، بچوں کے لیے **سائنس** اور **پندرہ روزہ سائنس نامہ** لاہور شاخ سے شائع کرتا رہا۔

## حوالہ جات

زمرہ:بھارت میں 1928ء کی تاسیسات
زمرہ:بھارت میں سائنس و ٹیکنالوجی
زمرہ:پاکستان میں 1951ء کی تاسیسات
زمرہ:پاکستان میں 1956ء کی تاسیسات
زمرہ:پاکستان میں سائنس و ٹیکنالوجی
سررشتہ تالیف و ترجمہ جامعہ عثمانیہ

**سررشتہ تالیف و ترجمہ** جامعہ عثمانیہ کا دار الترجمہ تھا جسے سنہ 1917ء میں قائم کیا گیا۔ اس دار الترجمہ کا بنیادی مقصد جامعہ عثمانیہ کے نصاب کے لیے علوم و فنون کی کتابوں کا ترجمہ و تالیف تھا۔ سنہ 1947ء تک تقریباً تیس سال اس ادارے نے اردو زبان کی بیش بہا خدمات انجام دیں۔ تقسیم ہند کے موقع پر دار الترجمہ کی سرگرمیاں موقوف ہو گئیں، پھر اگست 1955ء میں اس کی عمارت میں آگ لگ گئی جس کی وجہ سے اس کا ریکارڈ اور عمارت میں محفوظ علمی ذخیرہ تلف ہو گیا۔ تاہم اس وقت کے بھارتی وزیر تعلیم ابو الکلام آزاد کی کوششوں سے دار الترجمہ کو بحال کیا گیا، اس کے بعد بھی ادارے کی جانب سے کچھ اہم کتابیں شائع ہوئیں۔

مولوی عبد الحق سررشتہ کے پہلے ناظم مقرر ہوئے اور ان کی زیر نگرانی سررشتہ کے تین شعبے قائم کیے گئے۔ انتظامی عملہ و دفتر، دار الترجمہ و تالیف اور مجلس وضع اصطلاحات۔ سنہ 1947ء تک سررشتہ تالیف و ترجمہ کی جانب سے کل 369 کتابیں شائع ہوئیں۔ پہلی کتاب 1919ء میں عبد الماجد دریابادی کی ترجمہ کردہ کتاب "منطق استخراجی و استقرائی" کے عنوان سے شائع ہوئی۔

## اسمائے مؤلفین و مترجمین
سررشتہ تالیف و ترجمہ کی جانب سے جن حضرات کی سب سے زیادہ کتابیں شائع ہوئیں ان کی فہرست درج ذیل ہے۔

ان حضرات کے علاوہ سررشتہ تالیف و ترجمہ میں برصغیر کے ممتاز اصحاب علم و فضل بھی موجود تھے جن میں مولوی عبد الحق، مرزا محمد ہادی رسوا، عبد الباری ندوی، عبد الحلیم شرر، محمد الیاس برنی، خلیفہ عبد الحکیم اور وحید الدین سلیم شامل ہیں۔

## مزید دیکھیے
* دار الطبع سرکار عالی
* جامعہ عثمانیہ
* سر اکبر حیدری

## حوالہ جات
بہرائچ اسمبلی حلقہ

**بہرائچ** اتر پردیش قانون ساز اسمبلی کا ایک حلقہ ہے۔ جو بہرائچ شہر کا کا احاطہ کرتا ہے۔ بہرائچ ضلع۔

## قانون ساز اسمبلی کے ارکان

## انتخابات کے نتائج
وقار احمد شاہ نے جیت لیا نشست میں پانچ مرتبہ۔

## حوالہ جات

زمرہ:اراکین اتر پردیش صوبائی اسمبلی
زمرہ:بہرائچ
زمرہ:ضلع بہرائچ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1951ء میں قائم شدہ انتخابی حلقے
جیڈی ازم

جیڈی ایزم کو ہالی وڈ کی فلم سیریز سٹار وارز میں جیڈی کے کردار سے متاثر ہو کر تشکیل دیا گیا ہے۔ جیڈی ازم کو اس وقت شہرت ملنا شروع ہوئی جب 2001 میں ہونے والی مردم شماری میں چند افراد نے اپنے مذہب کے خانے میں جیڈی لکھا۔ 2011میں مردم شماری کے مطابق خود کو جیڈی کہلانے والوں کی تعداد 1لاکھ 77ہزار ہو چکی تھی۔ برطانوی کمیشن جیڈی ازم کو مذہب کے طور پر تسلیم کرنے سے انکار کر چکا ہے۔

## حوالہ جات

## بیرونی روابط

* 
* Inspiration: Star Wars: An Islamic perspective

زمرہ:مذہب میں 2001ء
زمرہ:نئی مذہبی تحریکیں
زمرہ:ویکی ڈیٹا سے مطابقت رکھنے والی مختصر تفصیل
حجت فی الحدیث

**حُجَّت فی الحدیث** یہ ایک حدیث کی اصطلاح ہے
اصطلاح حدیث کے مطابق وہ محدث جو تین لاکھ احادیث کی اسانید ومتون کا عالم ہو اسے حُجَّت فی الحدیث  کہا جاتا ہے 
## حوالہ جات

زمرہ:اصطلاحات حدیث
حاکم فی الحدیث

**حاکِم فی الحدیث** یہ ایک حدیث کی اصطلاح ہے
اصطلاح حدیث کے مطابق وہ محدث جسے جملہ احادیث مرویہ اسانید ومتون کے ساتھ یاد ہوں اور وہ راویوں کے حالات سے پوری طرح واقف ہو اسے حاکِم فی الحدیث کہا جاتا ہے 
## حوالہ جات

زمرہ:اصطلاحات حدیث
امداد صابری

**امداد الرشید صابری** (پیدائش: 16 اکتوبر 1914ء - وفات: 13 اکتوبر 1988ء) بھارت کے ایک نامور صحافی، مجاہد آزادی، کونسلر اور دلی کے سابق نائب ناظم شہر (ڈپٹی میئر) تھے۔ انھیں تحریر و تقریر دونوں فن میں کمال حاصل تھا، نہایت نیک نفس اور پابند شرع مشہور تھے۔ ان کی مشہور تصنیفات میں تاریخ صحافت اردو، تاریخ آزاد ہند فوج، دہلی کی یادگار شخصیتیں اور فرنگیوں کا جال قابل ذکر ہیں۔ انھوں نے تقریباً پچاس برس اردو اور خصوصاً اردو صحافت کی ناقابل فراموش خدمات انجام دیں۔

امداد صابری کا جذبہ خدمت اور ملی غیرت معروف تھی۔ صاف گو تھے اور کسی غلط بات کو برداشت نہیں کر سکتے تھے۔ اسی بنا پر وہ کانگریس اور اس کے سربراہوں سے نبھا نہ سکے۔ کانگریسی رہنماؤں کی بجائے وہ سبھاش چندربوس کو زیادہ اہمیت دیتے اور ان سے بے پناہ محبت و عقیدت رکھتے تھے۔ اسی عقیدت و محبت کی بنا پر انھوں نے آخر تک سبھاش چندربوس جیسی ٹوپی استعمال کرتے رہے۔

## ابتدائی زندگی
امداد صابری کی پیدائش 16 اکتوبر سنہ 1914ء کو دہلی کے معروف علاقہ چوڑی والان میں ہوئی۔ جس خاندان میں ان کی ولادت ہوئی وہ اپنے علم و فضل میں مشہور تھا۔ ان کے والد اشرف الحق صابری اپنے عہد کے مشہور عالم دین تھے، انھیں حاجی امداد اللہ مہاجر مکی اور رشید احمد گنگوہی سے خاص تعلق تھا۔ چنانچہ انھوں نے اپنے فرزند کے نام "امداد الرشید صابری" میں دونوں شخصیتوں کے نام یکجا کر دیے۔

## علمی و سیاسی زندگی
امداد صابری اپنے عہد کے معروف صحافی اور قلمکار تھے۔ تاریخ صحافت اردو کے نام سے انھوں نے تین ضخیم جلدوں میں صحافت کی مبسوط تاریخ لکھی، ان کے علاوہ متعدد موضوعات پر بھی کئی کتابیں تحریر کیں۔ وہ متعدد اخباروں اور رسالوں کے مدیر بھی تھے۔ شہیر الدین اشرف کے ہفت روزہ "مشاہدہ" کے برسوں مدیر رہے۔ دلی کی دیواری صحافت یعنی پوسٹروں کی اشاعت اور انھیں راتوں رات دیواروں پر چسپاں کرنے کا شوق تھا۔ ان کے پوسٹر خاصے دلچسپ اور زبان و بیان کے لحاظ سے منفرد اور موثر ہوتے تھے۔

علمی ذوق کے ساتھ انھوں نے سیاست کے میدان میں بھی قدم رکھا اور کئی جماعتوں میں شامل رہ کر متعدد انتخابات میں حصہ لیا اور دو مرتبہ کامیابی سے ہم کنار ہوئے۔ وہ دہلی کارپوریشن کے نائب ناظم کے عہدے پر بھی فائز رہے۔

## ذاتی زندگی
امداد صابری انتہائی سادہ مزاج تھے۔ کھانے پینے اور اوڑھنے پہننے میں بھی سادگی پسند کرتے تھے۔ ان کے اندر خدمت انسانیت کا جذبہ کوٹ کوٹ کر بھرا ہوا تھا۔ اپنے گھر کی سادہ سی بیٹھک میں وہ اپنے کاموں اور تصنیف و تالیف میں مصروف رہتے۔

امداد صابری کے دو صاحبزادے ہیں، شرف صابری اور احمد صابری۔

## تصنیفات
امداد صابری نے درجنوں کتابیں تصنیف کیں، جن میں سے چند درج ذیل ہیں :
* تاریخ صحافت اردو (تین جلدوں میں)
* تاریخ جرم و سزا (تین جلدوں میں)
* فرنگیوں کا جال
* داستان پرغم
* تاریخ آزاد ہند فوج
* نیتاجی سبھاش چندربوس کے ساتھ
* سبھاش بابو کی تقریر
* آزاد ہند فوج کا البم
* 1857ء کے مجاہد شعرا
* 1857ء کے غدار شعرا
* حاجی امداد اللہ اور ان کے خلفا
* رسول خدا کا دشمنوں سے سلوک
* رسول خدا کی غریبوں سے محبت
* فیضان رحمت
* دہلی کی یادگار شخصیتیں
* دہلی کے قدیم مدارس اور مدرّس
* سیاسی رہنماؤں کی مائیں اور بیویاں
* اللہ کے گھر میں بار بار حاضری
* اخبار مخبر عالم مرادآباد اور تحریک آزادی
* آثار رحمت
* جنوبی افریقہ کے اردو شاعر
* روح صحافت

## وفات
13 اکتوبر 1988ء کو کچھ عرصے بیمار رہنے کے بعد 74 برس کی عمر میں دلی میں وفات پائی اور مہندیاں کے قبرستان میں دفن ہوئے۔

## حوالہ جات

زمرہ:دہلی کی شخصیات
زمرہ:دہلی کے صحافی
زمرہ:1914ء کی پیدائشیں
زمرہ:1988ء کی وفیات
بلوچ وارنا نیوز

**بلوچ وارنا  ** ایک انگریزی زبان کی اخبار ہے جس کا صدر دفتر ویمبلی، انگلینڈ میں ہے۔ اس ویب سائیٹ میں زیادہ پاکستان کے صوبہ بلوچستان کی خبریں شایع کی جاتی ہیں۔

یونیورسٹی آف ٹورانٹو کے ایک اسکول کے مطابق 2013ء سے پاکستان ٹیلیکمیونیکشن اتھارٹی نے بلوچ ورنا کی سورسز کو پاکستاں بلاک کر رکھا ہے۔ .

## حوالہ جات

## مزید دیکھیے
* سندھ ٹربیون

## بیرونی روابط
* سرکاری ویب گاہ

زمرہ:برطانیہ میں شائع ہونے والے اخبار
انڈس ٹربیوں

**انڈس ٹربیون** پاکستان کے صوبہ سندھ کا ایک آنلائیں انگلش، اردو اور سندھی اخبار ہے۔ یہ ویب سائیٹ سندھ کے آزادی پسند یا علیحدگی پسند جماعتوں کی نمایاں ویب سائیٹ ہے۔ 

## مزید دیکھیے
بلوچ وارنا نیوز

## حوالہ جات

زمرہ:پاکستان کے اخبارات
علم جرح و تعدیل

**علم جرح و تعدیل** میں راویان ِحدیث کی عدالت وثقاہت اور ان کے مراتب پر بحث کی جاتی ہے

## علم اسماء الرجال
راویان حدیث کے حالات ان کے رہن سہن ،ان کا نام نسب، اساتذہ وتلامذہ،عدالت وصداقت،سنت و بدعت اور ان کے درجات کا پتہ چلانے کے علم کو ’’علم جرح و تعدیل ‘‘ اور ’’علم اسماء رجال ‘‘کہتے ہیں
## اسماء الرجال اور جرح و تعدیل میں فرق
علم اسماء رجال میں راویانِ حدیث کے عام حالات پر گفتگو کی جاتی ہے اور علم جرح و تعدیل میں رواۃ ِحدیث کی عدالت وثقاہت اور ان کے مراتب پر بحث کی جاتی ہے یہ دونوں علم ایک دوسرے کے لیے لازم ملزوم ہیں۔اس موضوع پر ائمہ حدیث اوراصولِ حدیث کے ماہرین نے کئی کتب تصنیف کی ہیں لیکن یہ کتب زیادہ تر عربی زبان میں ہیں،

اگر ایک ہی راوی میں ایک امام سے مختلف قول مذکور ہوں تو حکم مختلف ہوگا ایسے ہی اگر ایک ایک راوی سے دو مختلف قول ہوں یعنی توثیقا اور تضعیفا مذکور ہو تو حکم الگ ہوگا 
## علم جرح
علم جرح سے مراد روایانِ حدیث کے وہ عیوب بیان کرنا جن کی وجہ سے ان کی عدالت ساقط ہو جاتی ہے او ان کی روایت کردہ حدیث رد کر دی جاتی ہے۔
## الفاظ جرح اور علما
علم جرح میں استعمال ہونے والے حروف اور ان کا مفہوم
* دجال: سخت دھوکے بازہے،دجل حق اورباطل کے ملانے کو کہتے ہیں۔
* کذاب: بہت جھوٹا ہے (یا غلط بات کہنے والا ہے)
* وضاع: حدیثیں گھڑنے والا ہے۔
* یضع الحدیث: حدیث گھڑتا ہے۔
* متہم بالکذب: غلط بیانی سے متہم ہے۔
* متروک: لائق ترک سمجھا گیا ہے۔
* لیس بثقۃ: قابل بھروسا نہیں ہے۔
* سکتو اعنہ: اس کے بارے میں خاموش ہیں۔
* ذاہب الحدیث: حدیث ضائع کرنے والا ہے۔
* فیہ نظر: اس میں غور کی ضرورت ہے۔
* ضعیف جدا: بہت ہی کمزور ہے۔
* ضعفوا: اس کو کمزور ٹھہرایا ہے۔
* واہ: فضول ہے، کمزور ہے۔
* لیس بالقوی: روایت میں پختہ نہیں۔
* ضعیف: روایت میں کمزو رہے۔
* لیس بحجۃ: حجت کے درجہ میں نہیں۔
* لیس بذاک: ٹھیک نہیں ہے۔
* لین:یاداشت میں نرم ہے۔
* سئی الحفظ:یاداشت اچھی نہیں۔
* لایحتج بہ: لائق حجت نہیں۔
* جرح و تعدیل کے علما کے طبقات ہوتے ہیں اور کوئی بھی طبقہ دو چیزوں سے خالی نہیں ہوتا ایک متشدد ہوتا دوسرا اس کا عکس ہے جیسا کہ شعبہ اور ثوری لیکن شعبہ اشد ہیں ثوری سے اسی طرح امام احمد اور ابن معین
## علم تعدیل
علم تعدیل سے مراد روائ حدیث کے عادل ہونے کے بارے میں بتلانا اور حکم لگانا ہے کہ وہ عادل یا ضابط ہے۔
## الفاظ تعدیل
علم تعدیل میں استعمال ہونے والے حروف اور ان کا مفہوم
* ثبت حجت:اُونچے درجہ پرفائز ہے؛ یہاں تک کہ دوسروں کے لیے سند ہے۔
* ثبت حافظ :اونچے درجہ پرفائز ہے، خوب یادرکھنے والا ہے۔
* ثبت متقن :اونچے درجہ پرفائز ہے اور بہت مضبوط ہے۔
* ثقہ ثقہ :اونچے درجہ پرفائز ہے؛ یہاں بہت ہی قابل اعتماد ہے۔
* ثقہ: قابل وثوق اور قابل اعتماد ہے۔
* ثبت: اکھڑنے والا نہیں اونچے مقام پر فائز ہے۔
* صدوق: بہت سچا ہے۔
* لاباس بہ: اس میں کوئی حرج کی بات نہیں ہے۔
* محلہ الصدق: سچائی والا ہے۔
* جید الحدیث: حدیث روایت کرنے میں بہت اچھا ہے۔
* صالح الحدیث:روایت میں اچھا ہے۔ الجرح والتعديل - 
## حوالہ جات

زمرہ:حدیث
الکمال فی اسماء الرجال

**الکمال فی اسماء الرجال** حافظ عبد الغنی بن عبد الواحد المقدسی (600ھ) کی جرح و تعدیل پر سب سے پہلی کتاب ہے
حافظ عبد الغنی المقدسی دمشق کے رہنے والے تھے اورحنبلی المسلک تھے،آپ نے الکمال فی اسماء الرجال 4 جلدوں میں لکھی اورانہی کے نقوش وخطوط پر آگے کام ہوتا رہا۔ انھوں نے ابتدائی اینٹیں چنیں اور آگے آنے والوں نے ان پر دیواریں کھڑی کیں۔
## حوالہ جات

زمرہ:بارہویں صدی کی عربی کتب
زمرہ:حدیث
زمرہ:راویان حدیث
زمرہ:سوانحی لغات
زمرہ:علم الرجال
زمرہ:علوم حدیث
زمرہ:کتب اہل سنت
زمرہ:کتب حدیث
زمرہ:سرورق سے عاری کتابیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:سنی کتب احادیث
زمرہ:کتب عبد الغنی مقدسی
تہذیب الکمال

**تہذیب [[الکمال فی اسماء الرجال]]** نامی کتاب حافظ جمال الدین ابو حجاج یوسف بن عبد الرحمن مزی (742ھ) کی ہے اسے مختصر طور پر تہذیب الکمال کہا جاتا ہے
حافظ جمال الدین نے الکمال کو پھر سے بارہ جلدوں میں مرتب کیا اور اس کا نام تہذیب الکمال رکھا، آپ بھی دمشق کے رہنے والے تھے،اور مسلکا شافعی تھے،آپ نے اس میں اوراہل فن سے بھی معلومات جمع فرمائیں۔
## مصنف کا تعارف
حافظ المزی (654-742ھ/1256-1341ء)، یوسف بن عبد الرحمٰن بن یوسف، ابو الحجاج، جمال الدین، ابن الزکی، ابو محمد القضاعی الکلابی المزی: اپنے زمانے میں شام کے بڑے محدث تھے۔ وہ حلب کے مضافات میں پیدا ہوئے، مزة (دمشق کے مضافات) میں پلے بڑھے اور دمشق ہی میں وفات پائی۔ انھوں نے زبان دانی میں مہارت حاصل کی اور پھر حدیث اور اس کے راویوں کے علم میں کمال حاصل کیا۔

ان کی تصانیف میں شامل ہیں:
تهذيب الكمال في أسماء الرجال
تحفة الأشراف بمعرفة الأطراف
المنتقى من الفوائد الحسان في الحديث
المزی کی طرف سے مسلمہ بن مخلد کی سوانح۔

### مصنف کا منہج
کتاب الکمال صرف کتبِ ستہ کے راویوں کے تذکرے تک محدود تھی، لیکن حافظ المزی نے اس میں کئی اضافے اور اصلاحات کیں۔ انھوں نے پہلے ان راویوں کو شامل کیا جو مؤلفِ کتاب الکمال سے رہ گئے تھے، جن کی تعداد کافی زیادہ تھی۔ پھر ان راویوں کی جانچ کی جنھیں کتاب میں شامل کیا گیا تھا اور ان میں سے چند کو نکال دیا جو شرط کے مطابق نہ تھے، حالانکہ ان کی تعداد کم تھی۔
حافظ المزی نے مزید ان راویوں کو شامل کیا جو کتبِ ستہ کے مؤلفین کی دیگر منتخب تصانیف میں موجود تھے۔ اس اضافے کے نتیجے میں تراجم کی تعداد میں 1700 سے زیادہ کا اضافہ ہوا۔

انھوں نے کچھ تراجم اس غرض سے بھی پیش کیے کہ ان میں موجود فرق کو واضح کیا جائے، کیونکہ ان تراجم کے نام اور طبقہ الکمال کے تراجم سے ملتے جلتے تھے، لیکن یہ راوی کتبِ ستہ کے رجال میں شامل نہ تھے۔
حافظ المزی نے زیادہ تر تراجم میں تاریخی معلومات کا اضافہ کیا، جیسے صاحبِ ترجمہ کے شیوخ، ان کے شاگرد، ان پر کیے گئے جرح و تعدیل یا توثیق کے اقوال، تاریخِ ولادت یا وفات اور دیگر اہم معلومات۔ اس اضافے سے تراجم میں کافی وسعت پیدا ہوئی۔

## حوالہ جات

## مصادر
* مقدمة الجزء الأول من كتاب تهذيب الكمال، تحقيق الدكتور بشار عواد معروف.
* فهرس الفهارس والأثبات ومعجم المعاجم والمشيخات والمسلسلات - : محمد عبد الحي بن عبد الكبير الكتاني.
* كشف الظنون عن أسامي الكتب والفنون - حاجي خليفة، مصطفى بن عبد الله كاتب جلبي القسطنطيني.

زمرہ:علم حدیث
زمرہ:راویان حدیث
زمرہ:علوم حدیث
زمرہ:سنی کتب احادیث
زمرہ:کتب اہل سنت
زمرہ:کتب علم الرجال
مقامات حریری

**مقامات حریری** علامہ ابو محمد قاسم بن علی بن عثمان الحریری (ابو محمد حریری) (المتوفى: 516ھ) کی شہرہ آفاق تصنیف ہے ان مقامات میں وہ خود کو شیخ سروجی کے نام سے استعمال کرتا ہے۔
## مقامات کے معنی
مقامات (مقامہ کی جمع) ہے جس میں عام طور پر ایک ہیرو ہوتا ہے جو نئے نئے تجربات سے لوگوں کو چونکاتا رہتا ہے اور یہ سب کچھ زبان کی جادو بیانی اور سحر آفرینی سے ہوتا ہے۔ مقامات میں سب سے زیادہ مقبولیت ان پچاس مقامات ہے جو "مقامات حریری" کے نام سے معروف ہیں۔ یہ ادب کی بلند پایہ تصنیف مانی جاتی ہے۔
مقامات روایت نگاری کی وہ عجیب و غریب قسم ہے جسے نہ افسانہ کہہ سکتے ہیں اور نہ افسانہ تسلیم کرنے پر پابندی لگا سکتے ہیں۔ مجموعی طور پر مقامات نویسی میں سارا اہتمام عبارت آرائی، زور بیان اور لفظی شعبدہ بازی پر ہوتا ہے۔ اسی لیے افسانے کی طرح اس میں پلاٹ، کردار نگاری اور منطقی نتائج تک پہنچانا ضروری نہیں ہوتا۔ مقامات کا قاری اس سے زیادہ توقع بھی نہیں رکھتا۔
## مقامات حریری
مقامات حریری میں علامہ حریری نے عربی زبان و ادب اور الفاظ کا نمونہ دیا ہے۔ یہ کتاب جتنی زیادہ مغلق ہے اتنی زیادہ دلچسپ بھی ہے" داخل نصاب ہونے کی وجہ سے طلبہ علما کو اکثر مشکلات کا سامنا کرنا پڑتا تھا۔ جس میں حل مفردات کے ساتھ " مقامات حریری کا درس " قرآن کریم اور احادیث شریفہ کی تفسیر وتشریح میں معاون ثابت ہوتا ہے"
## مقامات کا موازنہ
مقامات حریری کا موازنہ "ہمدانی کے مقامات" سے کیا جاتا ہے۔ چونکہ مقامات میں کلیدی اہمیت لفظی بازی گری کی ہوتی ہے۔ اس نقطہ نظر سے اگر مطالعہ کیا جائے تو حریری کے مقامات اپنے پیشرو بدیع الزمان الھمدانی کے مقامات سے یقیناً فائق و برتر ہیں۔ مگر ادق اور غیر مانوس وحشی الفاظ مقفیٰ اور مسجع عبارت کا اہتمام حریری کے مقامات کی شان امتیاز ہے۔ اس کے علاوہ اکثر صنعتوں کا استعمال حریری نے مختلف مقامات میں نہایت چابکدستانہ بلکہ استادانہ طور پر کیا ہے۔ زمخشری نے مقامات حریری کے بارے میں اپنی رائے ظاہر کرتے ہوئے کہا ہے کہ "حریری کے مقامات آبِ زر سے لکھے جانے کے قابل ہیں"۔ اسلامی مدارس میں بہ شمول عرب ممالک اس کی مقبولیت کا یہ عالم تھا کہ درس میں داخل ہونے کے ساتھ ساتھ انھیں زبانی یاد بھی کیا کرتے تھے۔
مقامات حریری اپنی گونا گوں خوبیوں کی بنیاد پر عربی اد ب کا ایک نادر سرمایہ ہے۔ اس نے عربی کے نادر اور قلیل الاستعمال الفاظ کو جمع کر کے زبان و ادب کی گراں قدر خدمت انجام دی ہے۔
## نمونہ مقامات حریری
اس کا ہر مقامہ ایک عجیب فن کا نمونہ ہے اس کا اٹھائیسواں مقامہ جس کانام مقامہ سمرقندیہ ہے ایک خطبے پر مشتمل ہے سارے کا سارا غیر منقوط ہے
:الحمدُ للهِ الممْدوحِ الأسْماء۔ المحْمودِ الآلا۔ الواسعِ العَطاء۔ المدْعُوّ لحَسْمِ اللأواء۔ مالِكِ الأمَمِ۔ ومصوِّرِ الرّمَمِ۔ وأهْلِ السّماحِ والكرَمِ۔ ومُهلِكِ عادٍ وإرَمَ۔ أدْرَكَ كلَّ سِرٍ عِلمهُ۔ ووَسِعَ كلَّ مُصِرٍ حِلمُهُ۔ وعَمّ كلَّ عالَمٍ طَوْلُهُ۔ وهدّ كلَّ ماردٍ حولُهُ۔ أحمَدُهُ حمْدَ موَحِّدٍ مُسلِمٍ۔ وأدعوهُ دُعاءَ مؤمِّلٍ مسَلِّمٍ۔
اور اس سے بھی زیادہ مشکل کام اس طرح انجام دیا کہ مقامہ نمبر6 جس کا نام مقامہ المراغیہ ہے میں ایک خط اس التزام کے ساتھ لکھا کہ اس کا ایک لفظ نقطوں سے مکمل خالی اور دوسرے لفظ کے ہر حرف پر نقطے ہیں اور شروع سے آخر تک یہ پابندی برقرار رکھی
:الكرَمُ ثبّتَ اللهُ جيْشَ سُعودِكَ يَزينُ۔ واللّؤمُ غَضّ الدّهرُ جَفْنَ حَسودِكَ يَشينُ۔ والأرْوَعُ يُثيبُ۔ والمُعْوِرُ يَخيبُ۔ والحُلاحِلُ يُضيفُ۔ والماحِلُ يُخيفُ۔ والسّمْحُ يُغْذي۔ والمَحْكُ يُقذي۔

## حوالہ جات

زمرہ:عربی ادب
زمرہ:عربی مخطوطات
زمرہ:منقش و منور اسلامی مخطوطات
زمرہ:عربی کتب
ایمیٹر

**ایمیٹر** (Ammeter) ایک ﭘﯿﻤﺎئشی ﺁﻟﮧ ہے جو برقی دوران (Electrical circuits) میں برقی رو (Electric current) ماپنے کے لیے ﺍﺳﺘﻌﻤﺎﻝ کیا جاتا ﮨﮯ۔ اس کا نام کرنٹ کی معیاری اکائی ایمپیر (Ampere) سے لیا گیا ہے۔ 
یہ ادات (instrument) کرنٹ کی تھوڑی مقدار، یعنی ملی ایمپیر (milliampere) ﯾﺎ مائیکرو ایمپیر (microampere)تک، کی ﭘﯿﻤﺎﺋﺶ ﮐﮯ ﻟﺌﮯ ﺍﺳﺘﻌﻤﺎﻝ کیا جاتا ہے۔ 
## سرکٹ میں استعمال
ﺑﺮﻗﯽ ﺑﮩﺎﺅ کی ﭘﯿﻤﺎﺋﺶ کے لیے ایمیٹر کو ﺳﺮﮐﭧ میں سلسلہ وار لگایا جاتا ﮨﮯ۔ 
اگر ایمیٹر کو سرکٹ میں متوازی لگایا جائے تو درج ذیل مسائل کا سامنا کرنا پڑتا ہے :
* اس صورت میں کرنٹ کو بہنے کے لیے  ﻣﺘﺒﺎﺩﻝ ﺭاستے میسر ہوں گے۔ ﺟﺲ ﮐﺎ ﻣﻄﻠﺐ ﯾﮧ ہے کہ ایمیٹر کرنٹ کی مکمل طور پر پیمائش نہیں کر پائے گا۔ 
* تار (wire) کی طرح ایمیٹر کی مزاحمت بھی کم  ہوتی ہے۔ اگر اسے سرکٹ میں متوازی لگایا جائے تو یہ بہت زیادہ کرنٹ گزرنے کی اجازت دے گا (دیگر برقی پرزہ جات (electrical components) کے لحاظ سے )۔ نتیجتا ایمیٹر جل جائے گا۔ 
## مزید دیکھیے
* اوہم میٹر
* وولٹ میٹر
* ایمپیر
## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:پیمائشی آلات
زمرہ:برقناطیسیت
زمرہ:تاریخی سائنسی ادوات
زمرہ:برقی انجینئری
زمرہ:پیمائش
ابو محمد حریری

**ابو محمد الحریری** مقامات حریری کا مصنف اورعربی ادب میں یادگار تحریریں چھوڑنے والا مصنف ہے۔
## پورا نام
پورا نام ابو محمد القاسم بن علی بن محمد بن عثمان، ابو محمد الحريری البصری
## ولادت
ابو محمد الحریری کی ولادت 446ھ بمطابق 1054ء ہے جو عربی النسل تھا۔ وہ عراق میں المثان نامی بستی میں پیدا ہوا۔ بصرے میں پرورش و تعلیم پائی۔
## حریری کی وجہ
حریری ریشم کے کاروبار میں مصروف رہتا تھا اسی وجہ سے حریری مشہور ہوا۔ لیکن علمی مصروفتیں جیسے جیسے بڑھتی گئیں، ریشم کا کاروبار کم ہونے لگا۔ امرا نے اس کو اپنا مقرب بنایا اور ادبا ءاس سے استفادہ کرنے لگے۔ اس کے لباس وغیرہ کی حالت دل پسند نہیں رہتی تھی۔ لیکن ذہنی صلاحیتوں کے لوگ گرویدہ ہو جاتے تھے۔ نظم ادبی نقطہ نظر سے معیاری نہیں لیکن اس کی نثر نگاری نادر روزگار ہے۔ جس میں نظم جیسا رچاو ملتا ہے۔ اس کے تمام اشعار کی کتابی شکل میں ایک جگہ جمع کیا گیا ہے۔ " اور اس کی نہایت بلند پایہ تصنیفات ہیں جن سے صرف اہل علم ہی فائدہ اٹھا سکتے ہیں۔
## تالیفات
* مقامات حریری سب سے زیادہ مقبول تصنیف یہ پچاس مقامات ہیں یہ ادب کی بلند پایہ تصنیف مانی جاتی ہے۔ انھیں مقامات ابو زید سروجی بھی کہا جاتا ہے۔
* درۃ الغَّواص فی اوھام الخواص عربی ادب پر ہے
* ملحۃ الإعراب علم نحو میں ہے
* صدور زمان الفتور وفتور زمان الصدور فی التاريخ۔
* توشيح البيان جوالغزولی سے نقل کی۔
* ديوان رسائل شاعری 

## وفات
ابو محمدحریری کی 516ھ 1122ء وفات بصرہ میں ہوئی
## مزید دیکھیے

* عربی ادب

## بیرونی روابط

* ''مقامات حریری'' صفحہ
* ''مقامات'' صفحہ
* 
* 

## حوالہ جات

زمرہ:1030ء کی پیدائشیں
زمرہ:1054ء کی پیدائشیں
زمرہ:1122ء کی وفیات
زمرہ:بصری شخصیات
زمرہ:بصرہ کی شخصیات
زمرہ:خلافت عباسیہ کے شعرا
زمرہ:عہد عباسی کے شعرا
زمرہ:کامنز زمرہ جس کا ربط ویکی ڈیٹا پر ہے
زمرہ:گیارہویں صدی کی عرب شخصیات
زمرہ:مقامات
زمرہ:بارہویں صدی کی عرب شخصیات
زمرہ:ویکی ڈیٹا سے مختلف مختصر وضاحت
زمرہ:مسلمان شعراء
زمرہ:عراقی ماہرین لسانیات
زمرہ:گیارہویں صدی کی عراقی شخصیات
زمرہ:بارہویں صدی کی عراقی شخصیات
زمرہ:عراقی مصنفین
زمرہ:گیارہویں صدی کے عرب مصنفین
زمرہ:بارہویں صدی کے عرب مصنفین
زمرہ:عراقی شاعر
زمرہ:اسلامی عہد زریں
زمرہ:اسلامی ادب
زمرہ:عربی ادب
تفسیر ثنائی

**تفسیر ثنائی** ابوالوفاء ثناء اللہ امرتسری کی تفسیر ہے، جو معروف اہل حدیث عالم مناظر تھے۔ تفسیر ثنائی ایک آسان، مختصر اور مخالفین اسلام کے اعتراضات کے جواب پر مشتمل تفسیر ہے، جو 8 جلدوں پر مشتمل ہے۔ اس تفسیر کی تکمیل میں 36 سال کا عرصہ لگا۔

اس تفسیر کی پہلی جلد 1895ء اور آخری جلد 18 فروری 1931ء کو شائع ہوئی۔ اس تفسیر میں ثناء اللہ امرتسری نے اس زمانہ میں مخالفین کی طرف سے اسلام کے خلاف جو شبہات پیش کیے جاتے تھے ان کا علمی اور تحقیقی جواب دیا ہے اور اسلام کی حقانیت کو ٹھوس دلائل سے ثابت کیا ہے۔ اس تفسیر کے لکھنے کا محرک مولانا کے ایک عزیز نے **تفسیر ثنائی** کے شروع میں نقل کیا ہے۔

آیات کا ترجمہ سہل انداز میں کیا گیا ہے۔ تفسیر مختصر مگر جامع ہے۔ عام طور سے مصنف نے متشابہ آیات کی تفسیر اور بعض نزاعی مسائل میں سلف یعنی متقدمین علما کے مسلک کو راجح قرار دیا ہے؛ البتہ بعض مقامات پر جمہور علما کے مسلک سے انحراف بھی کیا ہے۔ اس لیے ان کے معاصر علما نے اس تفسیر پر تنقید بھی کی ہے۔
قرآن مجید کی اردو تفاسیر میں تفسیر ثنائی کو خاص اہمیت حاصل ہے۔ اس تفسیر میں قادیانیت اور نیچریت کا رد کیا گیا ہے۔ تفسیر ثنائی اردو زبان میں ہے اور اس کی تفصیل یہ ہے:

## حوالہ جات

زمرہ:اردو تفاسیر قرآن
زمرہ:ثناء اللہ امرتسری
بیٹھک

تصغیر|بیٹھک

مردانہ کمرہ یا مکان کا وہ حصہ جو مردوں کی نشت کے لیے مخصوص ہو۔ بیٹھنے کی جگہ، نشست گاہ یا وہ کمرہ جو مہمانوں کے استقبال کے لیے مخصوص ہو۔

زمرہ:کمرے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اصناف تھیٹر
زمرہ:داعش
زمرہ:گھر
فرہنگ اصطلاحات زبان و قواعد

ذیل میں درج اصطلاحات کا بڑا حصہ ادارہ فروغ قومی زبان، پاکستان کے رسالہ اخبار اردو کے شمارہ اکتوبر 1982ء سے ماخوذ ہے۔ اس فرہنگ کو ممتاز مصنف و مترجم عتیق احمد صدیقی نے لسانیات کے موضوع پر ایک انگریزی کتاب "انٹروڈکشن ٹو دی اسکرپٹیو لینگویج" مصنفہ ایچ اے گلیسن کا ترجمہ کرتے ہوئے تیار کیا ہے۔

## مزید دیکھیے
* معیشت، تجارت و مالیات کی اصطلاحات کی فرہنگ
* جغرافیائی و ارضیاتی اصطلاحات کی فرہنگ
* روزمرہ گفتگو میں مستعمل انگریزی الفاظ کے اردو متبادلوں کی فرہنگ

زمرہ:فرہنگ اصطلاحات
سید الشہداء

**سید الشہداء** (شہیدوں کے سردار) اسلام میں یہ لقب کئی شخصیات کے لیے استعمال ہوتا ہے، یہ لقب محمد صلی اللہ علیہ و آلہ و سلم نے دو شخصیات کو نام کے ساتھ بعد از شہادت دیا۔
## شخصیات
حدیث میں دو شخصیات کو سید الشہداء کا لقب دیا گیا:۔
* حمزہ بن عبد المطلب
:سَيِّدُ الشُّهَدَاءِ عِنْدَ اللَّهِ يَوْمَ الْقِيَامَةِ حَمْزَةُ
:اللہ کے ہاں قیامت کے دن حمزہ بن عبد المطلب شہیدوں کے سردار (سید الشہداء) ہیں۔
حمزہ بن عبد المطلب کے جنازہ کے ساتھ دوسرے شہداء کے جنازے باری باری رکھے گئے اس طرح آپ نے سید الشہداء حمزہ کے جنازہ کی نماز ستر دفعہ پڑھی۔
* جعفر ابن ابی طالب
:قال رسول اللّٰہ صلی اللّٰہ علیہ وسلم: سید الشہداء جعفر بن أبي طالب۔
:رسول اللہﷺ نے فرمایا کہ جعفر بن ابی طالب سید الشہداء ہیں۔
ہر وہ شخص جو ظالم بادشاہ کے سامنے حق بات کہنے کی وجہ سے قتل کیا جائے سید الشہداء کہلا سکتا ہے۔
سَيِّدُ الشُّهَدَاءِ يَوْمَ الْقِيَامَةِ حَمْزَةُ بْنُ عَبْدِ الْمُطَّلِبِ، وَرَجُلٌ قَامَ إِلَى إِمَامٍ جَائِرٍ فَأَمَرَهُ وَنَهَاهُ، فَقَتَلَهُ
* حسین ابن علی، جن کو سانحہ کربلا میں شہید کیا گیا۔

## حوالہ جات

زمرہ:القاب
سیول شہائدے

**سیول شہائدے** رومانیہ کی ایک خاتون سیاست دان ہیں جنھیں وزیر اعظم کے لیے نامزد کیا گیا تھا رومانیہ میں مسلمانوں کی آبادی ایک فیصد بھی نہیں ہے۔ سیول کے آباﺅ اجداد تاتاری ترک نسل سے تعلق رکھتے ہیں جبکہ ان کے خاوند کا تعلق شام سے ہے۔ ملک کی دو بڑی سیاسی پارٹیوں، سوشل ڈیموک پارٹی اور لبرل ڈیموکریٹک الائنس دونوں کی جانب سے صدر کلاس آئے ہینس کو باقاعدہ طور پر بتادیا گیا ہے کہ ان کی حمایت سیول شہائدے کے ساتھ ہے۔ ملک کی بڑی سیاسی پارٹیوں میں ان کے نام پر اتفاق پایا جاتا ہے۔
سیول شہائدے اس سے پہلے وزیر ترقیات رہ چکی ہیں جبکہ کونسٹانٹا کاﺅنٹی میں بھی 1991ءسے 2007ءتک فرائض سر انجام دے چکی ہیں۔ وہ 2007ءسے 2012ءتک جنرل ڈائریکٹوریٹ فار پراجیکٹس کی جنرل منیجر بھی رہی ہیں۔ رومانیہ میں ہر شعبہ زندگی کے لوگ ان کی قابلیت اور محنت کے معترف ہیں اور قوی امید ہے کہ وہ ملک کی پہلی خاتون وزیر اعظم اور یورپ کی پہلی مسلم وزیر اعظم منتخب ہوجائیں گی۔
رومانیہ ایک مسیحی ملک ہے جہاں 86 فیصد آبادی آرتھوڈوکس جبکہ 4.5 فیصد رومن کیتھولک مسیحیت سے تعلق رکھتی ہے۔ اس ملک میں مسلمانوں کی تعداد صرف 0.3 فیصد ہے۔

## حوالہ جات

زمرہ:1964ء کی پیدائشیں
زمرہ:اکیسویں صدی کی خواتین سیاست دان
زمرہ:اکیسویں صدی کے رومانی سیاست دان
زمرہ:بقید حیات شخصیات
زمرہ:رومانی سیاسی خواتین
زمرہ:رومانی ماہرین معاشیات
زمرہ:رومانی مسلم
زمرہ:رومانیہ کے نائب وزرائے اعظم
زمرہ:کونستانتسا کی شخصیات
زمرہ:رومانی سنی مسلم
زمرہ:اکیسویں صدی کی رومانی خواتین سیاست دان
نیسلے بیئر برانڈ

**نیسلے بیئر برانڈ** ایک خشک دودھ کا برانڈ ہے، جو 1976ء میں نیسلے نے متعارف کرایا۔ یہ جنوب مشرقی ایشیا کے بیشتر علاقوں میں دستیاب ہے۔

## حوالہ جات

زمرہ:انڈونیشیا میں ماکولات و مشروبات
زمرہ:تھائی لینڈ میں ماکولات و مشروبات
زمرہ:دودھ
زمرہ:فلپائن میں 1976ء کی تاسیسات
زمرہ:فلپائن میں ماکولات و مشروبات
زمرہ:کمبوڈیا میں ماکولات و مشروبات
زمرہ:1976ء میں متعارف مصنوعات
زمرہ:1906ء میں متعارف مصنوعات
زمرہ:ویکی ڈیٹا سے مختلف مختصر وضاحت
زمرہ:فلپائنی برانڈ
زمرہ:جرمنی میں ماکولات و مشروبات